Елин Пелин
Идат вече

chitanka.info

Идат вече, идат, идат,

скоро ще са тук

нашите пернати гости

от далечен юг!

Ей писмо от тях донесе

песнопоец Кос,

поздрав пращат те на всички

по първия гост.

Пролетта приготвя среща —

празник, чудеса!

Синя арка тя издига

в вишни небеса.

И гората тръпне, чака,

пее и шуми,

всеки ден я с листи китят

горските моми.

Идат вече, идат, идат,

скоро ще са тук

нашите пернати гости

от далечен юг!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.